## Pravilnik o iskaznici i znaku graničnog sanitarnog inspektora

### NN 11/1992 (3.3.1992.), Pravilnik o iskaznici i znaku graničnog sanitarnog inspektora

# MINISTARSTVO ZDRAVSTVA

Na temelju članka 47. stavka 2. Zakona o zaštiti stanovništva od zaraznih
bolesti koje ugrožavaju cijelu zemlju ("Službeni list SFRJ".
br. 51/84. 63/90), članka 34. stavka 2. Zakona o zdravstvenoj ispravnosti
živežnih namirnica i predmeta opće upotrebe ("Službeni list SFRJ",
br. 55/78, 58/85), članka 42. stavka 2. Zakona o prometu otrova ("Službeni
list SFRJ", br.13/91), koji su preuzeti i primjenjuju se kao republički
zakoni temeljem članka I. točke 4. 5. i 8. Zakona o preuzimanju saveznih
zakona iz oblasti zdravstva koji se u Republici Hrvatskoj primjenjuju kao
republički zakoni ("Narodne novine", br. 53/91). i članka 91.
Zakona o upravi ("Narodne novine", br. 16/78, 50/78, 29/85, 48/85,
41/90, 47/90 i 53A/91). ministar zdravstva donosi

## PRAVILNIK

### o iskaznici i znaku graničnog sanitarnog inspektora

Članak 1.

Ovim pravilnikom propisuje se obrazac iskaznice i znaka graničnog sanitarnog
inspektora, način izdavanja i zamjene te način vođenja evidencija o izdanim
i vraćenim iskaznicama i znakovima graničnog sanitarnog inspektora.

Članak 2.

Iskaznica graničnog sanitarnog inspektora (dalje u tekstu: iskaznica)
pravokutnog oblika, dimenzije 85 mm x 55 mm i izrađena u polaroid tehnici.

Prednja strana iskaznice iz stavka 1. ovog članka sadrži:

- na gornjoj lijevoj strani državni grb Republike Hrvatske,

- desno od drevnog grba ispisuje se tekst "Republika Hrvatska,
Ministarstvo zdravstva". Ispod državnog grba je prazan prostor za
fotografiju, preko koje je u gornjem desnom kutu otisnut pečat Ministarstva
zdravstva, Desno od prostora za fotografiju ispisuje se oznaka: "Iskaznica
republičkog graničnog sanitarnog inspektora", a ispod kojeg se ispisuje
na prvoj crti ime, na drugoj prezime graničnog sanitarnog inspektora, a
na trećoj naziv granične sanitarne inspekcije

- ispod prostora za fotografiju upisuje se jedinstveni

matićni broj gradanina (JMBG).

Poledina iskaznice iz stavka l. ovog članka sadrži naslov "Ovlaštenje
graničnog sanitarnog inspektora". ispod kojeg je otiskan tekst: "Nosilac
ove iskaznice ovlašten je u okviru svoje nadležnosti utvrdene važećim propisima
obavljati neposredni inspekcijski nadzor nad živežnim namirnicama, predmetima
opće upotrebe i sirovinama za njihovu proizvodnju koje se uvoze, otrovima
koji se uvoze, nad putnicima i njihovim stvarima i objektima u međunarodnom
prometu, te pri uvozu, izvozu i provozu radioaktivnih tvari u Republiku
Hrvatsku".

S lijeve strane poledine iskaznice ispod gornjeg teksta je broj iskaznice
iz evidencije, a ispod mjesto i datum izdavanja iskaznice.

S druge strane poledine iskaznice je mjesto pećata i potpis ovlaštene
osobe koja izdaje iskaznicu.

Članak 3.

Znak graničnog sanitarnog inspektora (dalje u tekstu:znak) je ovalnog
oblika. veličina 56 x 42 mm. Vanjski rub ovala je crvene boje sa reljefom
hrvatskog pletera.

U središnjoj vertikalnoj osi ovala nalazi se u gornjem rubu hrvatskog
pletera hrvatski državni grb u propisanim bojama, visine 16 mm, iz središta
donjeg dijela grba, spušta se kroz središte znaka prut oko kojeg se ovija
lik srebrne zmije. Uz unutarnji donji rub hrvatskog pletera, u središtu
znaka nalazi se metalna pločica u koju se upisuje broj znaka.

Lijevo i desno od državnog grba ispisano je "Republika Hrvatska"
crnim slovima veličine 3 mm. Preko sredine znaka, lijevo i desno od lika
srebrne zmije stoji natpis "Granični" ispisan slovima crne boje,
veličine 3 mm. U donjem dijelu znaka lijevo i desno od metalne pločice,
napisano je "Sanitarni inspektor", slovima crne boje veličine
3 mm.

Osnovna boja znaka je srebrnometalna boja.

Znak je izrađen od reljefno utisnutog nerđajućeg lima, sa učvršćenim
grbom od reljefno debljeg materijala. Na poledini znaka je igla za učvršćivanje.

Članak 4.

Iskaznicu i znak izdaje ministar zdravstva. Znak graničnog sanitarnog
inspektora nosi se na lijevoj strani gornjeg dijela odjeće.

Članak 5.

O izdanim i vraćenim iskaznicama i znakovima vodi se evidencija u Ministarstvu
zdravstva.

Evidencija iz stavka 1. ovog članka sadrži: ime i prezime graničnog
sanitarnog inspektora kojem je izdana iskaznica i znak, naziv referade
granične sanitarne inspekcije, broj i datum izdavanja iskaznice i znaka
te rubriku za napomene.

Članak 6.

Iskaznica i znak vrijede od dana njihova izdavanja do prestanka ovlaštenja
za obavljanje poslova granične sanitarne inspekcije.

Ako granični sanitarni inspektor izgubi iskaznicu, odnosno znak ili
na drugi način ostane bez iskaznice odnosno znaka, dužan je o tome odmah
pismeno obavijestiti neposrednog rukovoditelja, a nestanak obrazložiti
te iskaznicu ili znak oglasiti nevažećom u "Narodnim novinama".

Temeljem potvrde o oglašavanju iskaznice odnosno znaka nevažećim, ministar
zdravstva izdaje novu iskaznicu odnosno znak.

Članak 7.

Inspektor koji je razriješen dužan je iskaznicu i znak vratiti Ministarstvu
zdravstva s danom razrješenja.

Vraćena iskaznica i znak poništavaju se i pohranjuju.

Članak 8.

Izdana iskaznica odnosno znak zamijenit će se iskaznicom ili znakom
utvrđenim ovim pravilnikom u roku od 30 dana od dana njegovog stupanja
na snagu.

Članak 9.

Obrazac iskaznice i znaka s odgovarajućim sadržajem tiskani su uz ovaj
pravilnik i čine njegnv sastavni dio.

Članak 10.

Danom stupanja na snagu ovog pravilnika prestaje važiti Pravilnik o
iskaznici i znaku seveznog sanitarnog inspektora ("Službeni list SFRJ",
br. 72/91).

Članak 11.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-02192-03/03

Broj : 534-04-19-92-01

Zagreb, siječnja 1992.

Ministar zdravstva

**prof. dr. sci. Andrija Hebrang, v. r.**

```
OBRAZAC ISKAZNICE

Prednja strana                                          Poledina
_________________________________               ___________________________________
                                                                        OVLAŠTENJE
Grb             REPUBLIKA HRVATSKA              Nosilac ove iskaznice ovlašten je u okviru
Republike       Ministarstvo zdravstva          svoje nadlež nosti utvrđene važećim
Hrvatske                                                propisima obavljati neposredni
                ISKAZNICA                               inspekcijski nadzor nad živežnim namirnicama,
(fotografija)   GRANIČNOG SANITARNOG    predmetima opće upotrebe i sirovina za njihovu
                INSPEKTORA                      proizvodnju, i otrovima koji se uvoze nad
                                                        putnicima i njihovim stvarima i objektima
                                                        u međunarodnom prometu, pri
                ____________________            uvozu, izvozu i provozu radioaktivnih tvari.
                        (ime)
                                                        Broj:___________________
                _____________________
                        (prezime)                       Zagreb,________________

                                                                                _____________________
                                                                                        MINISTAR
                ____________________
JMBG__________  referada granične                       Iskamica vrijedi do opoziva
                        sanitarne Inspekcije
_________________________________               ___________________________________

ZNAK GRANIČNOG SANITARNOG INSPEKTORA
```

Pravilnik, NN 11/1992-247
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)